# Vanbračna putovanja

| Vanbračna putovanja |
| --- |
| Režija | Ratko Orozović |
| Producent | Mišo Bušić Nikola Nikić |
| Scenario | Ratko Orozović saradnici na scenariju Milovan Vitezović Stjepan Zaninović |
| Uloge | Vicko Ruić Velimir Bata Živojinović Branka Pujić Radoš Bajić Ljubiša Samardžić Mladen Nelević Olja Bećković Špela Rozin Čedo Martinić |
| Muzika | Predrag Vranešević Mladen Vranešević |
| Fotografija | Dragan Resner |
| Montaža | Branislav Milošević |
| Studio | Sutjeska film |
| Premijera | 18. februara 1988 (1988-02-18) |
| Trajanje | 97 min . |
| Zemlja |  SFR Jugoslavija |
| Jezik | srpskohrvatski |
| Kronologija |
|

|  |  |
| --- | --- |
| Prethodi:
 | Sl(ij)edi:
 |

 |
|

|  |  |
| --- | --- |
|  | *Bračna putovanja* (1991)
 |

 |

Vanbračna putovanja je jugoslavenski igrani film snimljen 1988. godine u režiji i po scenariju Ratka Orozovića. Muziku su radila braća Vranešević, Predrag i Mladen, a naslovnu numeru otpevala je Vita Mavrič. Film, koji je po žanru mješavina komedije i ljubavne drame je sniman na lokacijama u Sarajevu i Beogradu.

## Radnja

Tugomir Princip (Vicko Ruić) je mladić koji radi kao asistent na Filozofskom fakultetu u Sarajevu. Opterećen je intelektualnim i seksualnim problemima i zaljubljen je u svoju devojku Anabelu (Branka Pujić). Tugomir nikako da završi doktorsku tezu, a sa svojim pretpostavljenim, profesorom Gerasimom (Velimir Bata Živojinović) nije u dobrim odnosima, pa ga Gerasim prijavljuje vojnom odseku. Kad Tugomir dobije poziv za odsluženje vojnog roka, njegov prijatelj zvani Đetić se ponudi da pripazi na Anabelu. On odlazi u Beograd u vojsku i tamo upoznaje novu ljubav, Senku (Olja Bećković) ali saznaje da ona ima muža koji je homoseksualac koji voli da deli sa njom partnere. Kada dobije nagradni vikend odlučuje da se vrati kući i da ga provede sa Anabelom. U Sarajevu saznaje da je njegova devojka sa njegovim drugom Đetićem u vezi i da su zajedno otišli na Zlatibor. U želji da se što pre vrati natrag u kasarnu, na putu doživi saobraćajnu nesreću zbog koje završi u bolnici. Zbog povrede glave ostaje na lečenju u Neuropsihijatrijskoj bolnici gde upoznaje drugu stranu života. Kontra intelektualni dril dovodi ga skoro do ludila, pa dobija skraćenje vojnog roka. Završava doktorsku tezu, vraća se na posao na fakultet i tamo zatiče razvrat između nekih profesora i studentkinja. Jedna od njih, studentkinja Marija Spasić na nagovor profesora Faruka (Radoš Bajić) nabacuje se profesoru Gerasimu Miletiću da bi položila ispit, ali bezuspešno, te je on obara na ispitu. Da bi mu se osvetila ulazi u vezu sa Tugomirom, a dekanu fakulteta saopštava da je trudna sa Gerasimom. Međutim, Gerasim na lekarskom pregledu saznaje da je sterilan i da ne može imati decu, pa počinje da sumnja u svoju ženu Melaniju (Špela Rozin) sa kojom ima dvoje dece. Studetkinja Marija otrkiva da je sve izmislila, Tugomir je zaprosi ali ga ona na venčanju ostavlja zbog pravog oca njenog deteta.

## Uloge

| Glumac
 | Uloga
 |
| --- | --- |
| Vicko Ruić | Tugomir Princip
 |
| Velimir Bata Živojinović | Gerasim Miletić
 |
| Branka Pujić | Anabela
 |
| Radoš Bajić | Faruk
 |
| Mladen Nelević | Đetić
 |
| Ljubiša Samardžić | kapetan Tadić
 |
| Vita Mavrič | Marija Spasić
 |
| Špela Rozin | Milenija
 |
| Olja Bećković | Senka
 |
| Nebojša Veljović | profesor Popović
 |
| Jasna Beri | medicinska sestra
 |
| Čedo Martinić | vojnik
 |
| Branka Sekulović |  |
| Nada Pani |  |
| Vlajko Šparavalo |  |
| Miodrag Trifunov |  |
| Branko Ličen |  |
| Žan Marolt |  |

## Nastavci

Tri godine kasnije, 1991. u Sarajevu i na planini Igman snimljen je nastavak nazvan *Bračna putovanja* u kojem su svoje uloge ponovili glumci iz prvog nastavka.

## Vanjske veze

* *Vanbračna putovanja* na sajtu IMDb
* Uvodna špica filma